VI STØTTER VORES TROPPER
Dette er alle Tobys medaljer.
Det er Tobys Purple Heart.
Den fik han for at blive såret i Afghanistan.
Vi var meget stolte af Toby,
da han fik dem her,
men jeg gav dem gerne væk, hvis det fik ham tilbage.
MERE END 100.000 MILITÆRVETERANER ER I FÆNGSEL I USA
AF DEM ER MERE END 15 % BLEV DØMT FOR DRAB
DETTE ER HISTORIEN OM INDSAT #296785
SERGENT TOBY GREGEROY AUGUST 2009 - JUNI 2019
Mit navn er Arunda Perkins.
Jeg er Toby Gregorys mor.
Han var to gange i Afghanistan lige efter hinanden,
og det var slemt.
Toby var aldrig den samme efter den sidste tur.
Militæret har gjort noget ved ham, og nu er han ikke min Toby mere.
EN NETFLIX-SERIE
JEFFERSON CITY FÆNGSEL, MISSOURI
INGEN INDSATTE EFTER DETTE PUNKT UDEN ESKORTE AF PERSONALE
Jeg er Toby Gregory.
ALDRIG IGEN SKAL EN GENERATION AF VETERANER FØLE SIG FORLADT
Jeg er ved Jefferson Citys fængsel
i delstaten Missouri.
I 2016 KENDTE TOBY GREGORY SIG SKYLDIG I EN ANKLAGE OM DRAB
Jeg fik en dom på 24 år for manddrab
grundet nedsat kapacitet
som følge af PTSD.
Jeg blev født den 16. juli, 1974.
Jeg voksede op i den lille by Belle i Missouri.
Der var ikke meget at lave.
Vi tog ud til floderne og festede.
Siden da har jeg vel godt kunne lide at drikke.
I mine teenageår tog det til.
Det kom ikke helt ud af kontrol, før jeg…
…kom i militæret.
Da blev det måden at fordrive tiden på.
DA HAN ER 23 ÅR GAMMEL MELDER GREGORY SIG IND I USA'S MARINESOLDATER
Jeg havde altid overvejet at gå i militæret som ung.
Men da jeg først stod af bussen ved træningslejren,
tænkte jeg: "Hvad har jeg gjort?
Hvorfor ville jeg gøre det ved mig selv?"
ADGANG FORBUDT ADVARSEL
Men da jeg bestod uddannelsen, følte jeg mig stolt
over at få titlen som marinesoldat, og det var fantastisk…
…et stykke tid.
I SIN TID HOS MARINESOLDATERNE
KOM GREGORY MED EN FORMAL KLAGE OVER EN OFFICER
Hun var personligt interesseret i mig.
Hun gjorde ting mod mig, som ikke kun var imod reglementet, men også loven.
Hun pegede på mig med et våben…
…og forgreb sig på mig.
Hun tvang mig til at tage viagra og have sex med hende.
Hun kvalte mig,
og jeg tror oprigtigt, hun havde skudt mig og var sluppet fra det.
Hun tog alt fra mig.
Jeg følte mig svag.
Og jeg anmeldte det.
Jeg fik beskeden: "Mænd bliver ikke voldtaget.
Bare vær glad for, hun har sex med dig."
PÅ GRUND AF MISHANDLINGEN BLEV GREGORY DIAGNOSTICERET MED PTSD
HAN FORLOD MARINESOLDATERNE I 2005
I TO ÅR KÆMPEDE GREGORY MED AT FINDE ARBEJDE SOM CIVIL
I 2007 GIK USA'S MILITÆR I GANG MED EN HVERVEKAMPGANE
PÅ GRUND AF KRIGENE I IRAK OG AFGHANISTAN
GREGORY BESLUTTEDE AT MELDE SIG IGEN OG KOM I HÆREN
Jeg blev sendt til Afghanistan i 2008.
Jeg blev tilknyttet infanterienhed 2506.
Vi var på forsyningsruten, og vi blev beskudt af raketter hver dag.
Den 15. december 2008
fik jeg min hjerneskade og modtog min Purple Heart-medalje.
Jeg hørte en raket blive affyret.
Den ramte bunkeren, hvor vi skulle have været.
Og den slog mig bevidstløs.
Jeg var rystet.
Jeg blødte fra næse og mund.
Jeg kunne ikke fokusere.
Jeg blev ikke fløjet ud,
for de havde brug for alle folk,
men der var rapporter om, at jeg opførte mig sært.
TRODS BEKYMRINGER FOR HANS MENTALE HELBRED BLEV GREGORY UDSTATIONERET YDERLIGERE
I 2011 BLEV HAN ENDELIG HENVIST TIL PSYKOLOGISK BEHANDLING
VED FORT CASON I COLORADO
Lægen lavede nogle MR-scanninger.
Hun skrev i min journal, at der var svær skade på min frontallap,
og hun dokumenterede, at det var på grund af udstationeringen.
GREGORY FIK IGEN DIAGNOSEN PTSD
MENS HAN VAR VED FORT CARSON
INDLEDTE GREGROY ET FORHOLD MED SOLDATEN INEZ TULK
USA'S HÆR
DE TO HAVDE TJENT SAMMEN I AFGHANISTAN
Der var en forbindelse.
Under hele min tid i militæret var der ingen, der forstod mig.
Jeg følte, at folk tænkte, jeg var skør.
Men ikke hende,
for hun havde oplevet lignende,
så jeg følte en forbindelse.
I 2012 FIK GREGORY ORDRER TIL AT LADE SIG PENSIONERE AF LÆGELIGE GRUNDE
VELKOMMEN TIL USA'S HÆR
Inez blev sendt til Fort Leonard Wood i Missouri,
og jeg skulle pensioneres og hjem.
Jeg flyttede til St. Louis.
Til sidst blev Inez og jeg gift i 2013.
Jeg havde det svært med det civile liv.
Jeg kunne ikke blive i jobs.
Jeg prøvede stadig at tilpasse mig.
I STARTEN AF 2016 HAVDE GREGORY INGEN FAST INDKOMST,
HAN DRAK MEGET, OG HANS FORHOLD TIL INEZ VAR VED AT GÅ I STYKKER
Jeg ville ikke indrømme, jeg var ved at knække.
4. AUGUST 2016
Jeg husker ikke noget fra den dag.
Folk, der så mig den dag, sagde,
at de talte med mig, men at noget var galt.
KORT EFTER KLOKKEN 17 KØRTE GREGORY 11 KILOMETER TIL OWENSWILLE MOTOR INN,
HVOR DEN NU FRAFLYTTEDE INEZ BOEDE
Jeg led af søvnmangel og medicinmangel.
Alkohol var involveret.
KLOKKEN 17.40 GIK GREGORY IND I INEZ' VÆRELSE
KLOKKEN 17.43 TRAK HAN SIT VÅBEN OG SKØD
Jeg vågnede næste dag og var lænket til en seng.
EFTER AT HAVE SKUDT INEZ VENDTE GREGORY PISTOLEN MOD SIG SELV
Jeg skød mig under hagen.
Det blæste mine fortænder ud.
Det eneste, der holder sammen på mit ansigt, er metalplader.
PÅ HOSPITALET FIK GREGORY AT VIDE, AT INEZ VAR DØD PÅ STEDET
Da de fortalte mig,
at det var Inez, der var død…
Det knuste mig.
Først nægtede jeg at tro på det.
Og det gør jeg vel på en måde stadig.
24 TIMER EFTER SKYDERIET
BLEV GREGORY ANKLAGET FOR OVERLAGT DRAB
Jeg elskede hende,
og jeg ville ikke…
Jeg ville aldrig gøre det…
…hvis der ikke havde været andre variable.
Og jeg tror,
at min udstationering og PTSD
var årsagen.
Jeg var stolt over min tid i hæren.
Jeg var stolt over alt, jeg havde opnået.
Men helt ærligt, efter det der skete,
så ville jeg aldrig være gået i militæret.
ALDRIG IGEN SKAL EN GENERATION AF VETERANER FØLE SIG FORLADT
THOMAS JEFFERSON-BIBLIOTEKET
De sidste 24 år
har jeg behandlet veteraner
med forskellige kampoplevelser i Afghanistan, Irak og Vietnam.
Gid dette var et isoleret tilfælde.
Men hvis man kigger på USA,
sker de meget oftere, end de burde.
Jeg hedder dr. Steve Bruce.
I 2016 blev jeg kontaktet af Toby Gregorys forsvarsadvokat
for at evaluere Gregory i fængslet og afgøre, om hans sygehistorie
kunne være en årsag til, at hans opførsel blev så uforudsigelig,
at han skød sin kone den dag.
Jeg talte med hr. Gregory i fængslet i flere timer,
hvor det kun var ham og mig, ingen advokater.
Hr. Gregorys sygehistorik var omfattende for perioden i militæret.
Under kamp i Afghanistan
fik hr. Gregory en hjerneskade.
Han sagde, at han blev mere paranoid,
så han troede, at soldaterne, han arbejdede sammen med,
var blevet fjenderne.
Det satte åbenlyst dem og ham selv i fare,
så selv hans øverstbefalende bemærkede paranoiaen.
De fjernede ham fra aktiv tjeneste
og sendte ham hjem.
Da jeg spurgte ham om dagen for skyderiet,
indikerede han, at han huskede meget lidt om selve skyderiet.
Han indikerede, at han havde drukket tæt,
før han tog hen til sin kone på hotellet.
INDGANG
Når man er beruset,
vil man ikke huske begivenheder særlig godt.
Med hans langvarige alkoholmisbrug
grundet de problemer, han havde,
er jeg sikker på, at disse PTSD-symptomer
fik ham til at skyde sin kone.
Havde han ikke haft PTSD,
tror jeg ikke, det var sket.
INTET SKER FØR EN DRØM
DR. BRUCES RAPPORT BLEV BASIS FOR TOBY GREGORYS FORSVAR
Mit job er ikke at undskylde eller retfærdiggøre forbrydelser.
Mit job handler kun om evalueringen.
Derefter er det op til dommeren og juryen at afgøre udfaldet.
GREGORYS SAG KOM ALDRIG FOR RETTEN
I STEDET SIKREDE HANS FORSVARSADVOKAT EN AFTALE,
FORDI GREGORY HAVDE MINDSKET KAPACITET GRUNDET SIN PTSD
Jeg forventede, at sagen kom for retten, og at jeg skulle udspørges af anklageren.
Det forventede jeg.
Så aftalen overraskede mig,
især da sagen var om overlagt drab.
I 2018, MOD AT HAN ERKLÆREDE SIG SKYLDIG, BLEV GREGORY IDØMT 24 ÅR
FOR DEN MINDSKEDE ANKLAGE OM UAGTSOMT MANDDRAB
Distriktsanklageren svigtede os virkelig.
De indgik en aftale uden at give os besked.
Hvorfor kunne vi ikke få en retssag?
Det var det eneste, der kunne have givet os fred.
Selvom det havde været hårdt,
så var vi forberedte på det
for at opnå retfærdighed for mordet på Inez.
Mit navn er Tonya, og jeg er Inez' tante.
Inez og Toby boede hos mig i tre måneder,
mens de ledte efter et sted at bo.
De fik en lille dreng, der hed Blake.
Han var bedårende.
TIDLIGT I FORHOLDET
BLEV INEZ' FAMILIE BEKYMRET FOR GREGORYS OPFØRSEL OVER FOR HENDE
Inez vidste, jeg var bekymret.
Det var et trist og meget kontrollerende forhold.
Han bestemte, hvordan hun klædte sig, spiste og kom rundt.
Det påvirkede hende,
indtil hun ikke troede, hun var god nok,
og sådan sårede han hende.
Toby truede med at gøre folk fortræd.
Toby truede med at dræbe mig og min familie.
Han sagde til min stedfar og eksmand,
at han ville fange os én ad gangen ude på vejen og skyde os.
Han kunne ikke lide, at vi havde noget med hende at gøre.
Han ønskede total kontrol.
Inez og jeg havde mange samtaler.
Jeg ville have hende til at gå fra ham,
da jeg frygtede for hendes sikkerhed.
Hun sagde: "Ja, tante Tonya, og jeg er også bange."
I JUNI 2016 BLEV INEZ OG GREGORY SEPARERET
I UGERNE FØR MORDET
VAR DE VED AT FÆRDIGGØRE SKILSMISSEAFTALEN
Inez og Toby havde aftalt en skilsmisse,
hvor de havde delt forældremyndighed over Blake.
Han skulle have to uger med Toby og to uger med Inez,
men det blev hele tiden kompliceret,
da det var svært at få Blake tilbage fra Toby.
Blake blev brugt som et værktøj til at holde Inez i hans liv.
Toby forsøgte at tage kontrollen og barnet fra Inez.
Det var hans mål.
Så hun flyttede tilbage til New Mexico for at være nær familie,
og vi overbeviste hende om at søge juridisk hjælp.
INEZ VENDTE TILBAGE TIL MISSOURI FOR AT GENFORHANDLE SKILSMISSEN,
SÅ HUN FIK FULD FORÆLDREMYNDIGHED OVER BLAKE
Da Inez dukkede op ved domhuset med sin egen advokat,
blev hr. Gregory ufatteligt vred.
Han var så rasende, fordi han havde mistet kontrollen.
Jeg skrev med Inez den dag, hvor hun blev myrdet.
Hun sagde, han var blevet gal, og at hun behøvede hjælp.
Hun var bange.
DEN 3. AUGUST 2016 GIK RETTEN MED TIL AT OVERVEJE INEZ' NYE BETINGELSER
GREGORY SKØD OG DRÆBTE HENDE DAGEN EFTER
Jeg husker ikke, hvad der skete på dagen for skyderiet.
Jeg elskede hende,
og…
…jeg tænker på de gode ting.
Hvor meget hun elskede børnene. Hvor fantastisk hun var.
Da de fortalte mig, at det var Inez, der var død…
…knuste det mig.
Først nægtede jeg at indse det.
Og det gør jeg vel stadig i dag.
Jeg elskede hende.
Han er helt utrolig.
Det gør mig vred. Jeg kan høre det på hans stemme.
Han lyver, så det synger.
Toby dræbte i vrede. Han fik ikke sin vilje.
Han fik ikke sin vilje i retten,
og han planlagde uden tvivl det hele.
Jeg syntes slet ikke, de passede sammen.
Jeg følte, der var noget galt.
Jeg føler, jeg burde have kontaktet hende mere.
INFUSIONER VOKDA, GIN, TEQUILA, ROM, MEZCAL
Da jeg hørte, hvordan det endte, var det forfærdeligt.
Jeg hedder Jesse Anderla.
Jeg var i hæren med Toby Gregory ved Fort Carson i Colorado
fra 2009 til 2012.
DAGENS DRINK
Toby havde ikke mange andre venner end mig.
Han holdt sig for sig selv.
Det overraskede mig, at han lukkede mig ind i sit liv.
Vi tog på fisketur nu og da,
eller vi tog op i bjergene og skød.
Han var altid flink ved mig,
og det var rart at have ham som ven.
Da jeg først mødte Toby,
fortalte han, at han stod i sin fjerde skilsmisse.
Han var midt i trediverne,
så jeg tænkte: "Hvad pokker?"
Hvordan kan man nå fire skilsmisser på så kort tid?
Han var nærmest stolt over det. Det var det skøre.
Toby, Inez og jeg var alle i Afghanistan.
Inez var en fantastisk soldat. Hun var glad.
Hun var en fantastisk person.
Toby fortalte, at han og Inez havde en affære.
Det chokerede mig, da Toby fortalte, de var blevet gift.
Lige pludselig var de begge ude af militæret,
de var i Missouri og blev gift der,
og de fik et barn.
Jeg tænkte: "Hvordan skal det her gå godt?"
JESSE ER OGSÅ BLEVET DIAGNOSTICERET MED PTSD, MENS HAN VAR I MILITÆRET
Jeg tror, jeg var hans betroede.
Jeg kunne tale ham væk fra en masse ting,
få ham til at falde til ro og sådan.
Havde han ringet og talt med mig,
kunne jeg nok have stoppet det her.
Da psykologen kom fra St. Louis,
evaluerede han mig i detaljer.
I rapporten skrev han, at PTSD spillede en rolle
i skyderiet af hende og mig selv.
Jeg tror, at det var en PTSD-respons grundet stress og manglende medicinering.
Det føler jeg.
Det tror jeg.
Det pisser mig lidt af.
Det pisser mig af, at han siger det, for der er mange med PTSD-problemer,
og det er forkert at give PTSD skylden.
Min PTSD gør, at jeg ikke kan lide folkemængder.
Det er skræmmende for mig.
Adrenalinen pumper, jeg sveder og bliver paranoid.
Havde jeg en pistol i den situation,
ville jeg ikke trække den og skyde folk.
Jeg ville ikke køre tværs gennem byen
og sige: "Jeg fik et anfald. Nu vil jeg skyde nogen."
Sådan fungerer PTSD ikke.
Ingen har en reaktion, der varer så længe.
Jeg elsker ham. Han er min ven.
Men uanset hvad, så gjorde han det her.
Han slog nogen ihjel.
For mig var sagen åbenlys.
Toby steg ind i sin bil i vrede
og kørte afsted mod Owensville.
Det var overlagt drab.
Det var jeg ikke i tvivl om.
Jeg hedder Randy Esphorst.
Jeg var sheriffen i Gasconade County fra 2004 til 2016.
SHERIFFENS KONTOR
SHERIF ESPHORST VAR EN AF DE FØRSTE VED GERNINGSSTEDET
Da jeg ankom, så jeg nogen blive kørt væk i ambulance.
Jeg gik hen til det andet offer.
Jeg fjernede tæppet og så en kvinde.
Hun lå på ryggen
med adskillige skudsår, flest i hovedet.
Mens jeg stod på parkeringspladsen, kiggede jeg op og så et kamera.
Jeg gik til bestyrerens kontor og spurgte:
"Virker overvågningskameraerne?"
Han sagde: "Ja."
Det er hårdt for mig at se, for jeg ved, hvad der vil ske.
Han steg ud af bilen, og der er fire døre før hendes.
Han gik forbi dem alle og direkte hen til det sidste værelse.
GREGORY VAR INDE PÅ INEZ' VÆRELSE I MINDRE END TRE MINUTTER
Vi fandt blod i rummet,
så vi vidste, hun blev skudt mindst én gang derinde.
Men hun kunne stadig gå ud af rummet…
…og…
…så faldt hun om på gulvet,
og så stillede han sig over hende, skød fire skud
og sparkede hende i hovedet.
Det her er raseri.
Det er ukontrolleret raseri.
Det er en henrettelse.
Der er ikke andet ord for det.
Det er en henrettelse.
GREGORY KAN BLIVE PRØVELØSLADT I 2037
EFTER AT HAVE AFSONET 19 ÅR FOR DRABET PÅ INEZ
INGEN ADGANG FOR UVEDKOMMENDE
Det skulle have været overlagt drab, og det skulle have været livstid.
Eller han skulle have haft en dødssprøjte i armen.
Der står i Bibelen, at jeg ikke må hade nogen.
Den har jeg det svært med.
For jeg har en masse had og vrede i mig rettet mod den person,
og jeg kan ikke lide følelsen.
Jeg er John Tulk.
Inez var min eneste datter.
Da Inez fortalte, hun skulle i militæret,
skræmte det mig,
for Desert Storm var i gang og sådan.
Men jeg var stolt, for jeg vidste, det var det, hun ville,
og hun ville tjene sit land.
Og der mødte hun Toby.
Jeg sagde til Inez, jeg ikke stolede på ham.
Jeg havde en skidt fornemmelse, hvilket jeg normalt ikke har, men…
…men det gav han mig.
Men hun sagde: "Det er okay."
Så jeg bad hende bare om at være forsigtig.
Han var meget usikker og kujonagtig,
og han truede folk.
Ikke direkte, men bag deres ryg.
"Jeg kan dræbe enhver.
Jeg kan slippe afsted med det ved at påstå, jeg har PTSD."
Der var en af hans store ting.
Han anså det som et frikort.
Jeg fik et opkald,
hvor de sagde, der var indgået en aftale,
hvilket gik mig på,
for han havde myrdet min datter i koldt blod.
Jeg fortalte advokaten,
at han havde sagt, han kunne dræbe enhver og påstå, han havde PTSD,
så han kunne slippe afsted med det.
Advokaten sagde: "Det vidste jeg ikke."
Jeg sagde: "Fordi I aldrig ringede til mig." De ringede aldrig.
Inez var det vigtigste i mit liv, og…
…at vide, jeg aldrig skal kramme min datter igen…
…giver mig tårer i øjnene.
Det knuser mit hjerte mere, end jeg kan forklare…
Jeg savner bare min baby.
For pokker.
IKKE FLERE OFRE
FIRE MÅNDER EFTER FØRSTE INTERVIEW
GIK TOBY GREGORY MED TIL AT SVARE PÅ YDERLIGERE SPØRGSMÅL
INGEN INDSATTE EFTER DETTE PUNKT UDEN ESKORTE AF PERSONALE
Jeg forstår, hvorfor man ikke tror på,
at jeg ikke husker noget fra den dag.
Jeg ved ikke, om jeg var på autopilot, eller…
…hvad min sindstilstand var.
Det er noget, jeg må leve med resten af livet.
Ingen kan straffe mig mere, end jeg straffer mig selv.
Hver dag minder arret i mit ansigt mig om,
at selvom jeg ikke kan huske begivenhederne,
så ved jeg, de skete.
Hvorfor jeg er her.
PTSD er mere en umiddelbar ting.
Man tænker: "Det her skete. Nu reagerer jeg på det."
Når man så kommer ud af det,
begynder man at slappe af, og adrenalinniveauet falder.
Havde jeg en pistol i den situation,
ville jeg ikke bare begynde at skyde.
Ingen har en reaktion i så lang tid.
Jeg må indrømme, at det gør ondt at høre ham sige det.
PTSD er ikke
et øjeblik.
PTSD kan vare i dagevis.
Det handler om, hvad der sker. Hvor ens tanker er.
Jeg ved ikke, hvad der skete fra den morgen, til det skete.
Man kan ikke sige:
"Havde jeg en pistol, ville jeg ikke gøre det."
Hvordan ved du det?
Du har aldrig været i den situation.
GREGORY SKAL STADIG AFSONE 15 ÅR, FØR HAN KAN BLIVE PRØVELØSLADT
Jeg mener, jeg bør løslades.
Jeg vil gerne løslades. Ingen vil gerne være i fængsel.
Men det er ikke min intention bare at gå ud og leve mit liv.
Min intention er at tage på veteranhospitalet.
Jeg ved, hvad nogle vil sige.
De vil sige: "Han bør aldrig komme ud.
Han kunne gøre det igen."
Men dette fængselsmiljø er blot endnu en slagmark.
Der er ingen behandling for PTSD herinde.
Jeg kan ikke tale om det, jeg har gjort i kamp,
for de kunne misforstå det.
Jeg har fået at vide, jeg ikke må nævne det,
men jeg har brug for at tale om det.
Men hvis du bliver løsladt,
og du ikke har fået den nødvendige behandling,
er det så ikke farligt at lukke dig ud?
Det er…
Jeg vil ikke…
Den vil jeg ikke svare på.
Tekster af: Jesper Sodemann